open-index/open-wikipedia-markdown huggingface dataset:
यार ना मिले (किक)

**यार ना मिले** सलमान खान की अब तक की सबसे धमाकेदार फिल्म किक का नायाब गाना है। यो यो हनी सिंह की मौजूदगी से इस गाने को बहुत ही सुंदर रूप मिला है।

श्रेणी:भारतीय फिल्म संगीत
श्रेणी:गीत
रैखिक गति

**रैखिक गति** या **सरल रैखिक गति** एक सरल रेखा के साथ एकायामी गति है, और इसलिए गणितीय रूप से केवल एक अवकाशीय विमा का प्रयोग करके वर्णित किया जा सकता है। रैखिक गति दो प्रकार की हो सकती है: **समान रैखिक गति**, निरन्तर वेग (शून्य त्वरण) के साथ; और **असमान रैखिक गति**, परिवर्ती वेग (अशून्य त्वरण) के साथ। एक रेखा के साथ एक कण (एक बिन्दु जैसी वस्तु) की गति को उसकी स्थिति x द्वारा वर्णित किया जा सकता है, जो कि t (समय) के साथ बदलता रहता है। रैखिक गति का एक उदाहरण एक ऐथलीट है जो सीधे पथ के साथ 100 मीटर की दूरी पर दौड़ रहा है। 

रेखीय गति सभी गतियों में सबसे मूलभूत है। न्यूटन के गति के प्रथम नियम के अनुसार, जिन वस्तुओं पर किसी भी शुद्ध बल का अनुभव नहीं होता है, वे निरन्तर वेग के साथ एक सीधी रेखा में तब तक चलती रहेंगी जब तक कि वे एक शुद्ध बल के अधीन न हों। प्रतिदिन की परिस्थितियों में, गुरुत्वाकर्षण और घर्षण जैसे बाह्य बल किसी वस्तु को उसकी गति की दिशा परिवर्तन का कारण बन सकते हैं, जिससे उसकी गति को रैखिक के रूप में वर्णित नहीं किया जा सकता है।

रैखिक गति की तुलना सामान्य गति से किया जा सकता है।  सामान्य गति में, एक कण की स्थिति और वेग को सदिशों द्वारा वर्णित किया जाता है, जिसमें एक परिमाण और दिशा होती है  रेखीय गति में, तन्त्र का वर्णन करने वाले सभी सदिशों की दिशा समान और स्थिर होती है, जिसका अर्थ है कि वस्तुएँ एक ही अक्ष के साथ चलती हैं और दिशा नहीं बदलती हैं। इसलिए ऐसी तन्त्रों के विश्लेषण को शामिल सदिशों के दिशा घटकों की उपेक्षा करके और केवल परिमाण के साथ व्यवहार करके सरल बनाया जा सकता है।
## नियत त्वरण युक्त रैखिक गति के समीकरण
right|thumb|300px|नियत त्वरण के अन्तर्गत रैखिक गति में त्वरण, वेग एवं विस्थापन का समय के सापेक्ष ग्राफ
****
यदि कोई पिण्ड एक नियत त्वरण (परिमाण एवं दिशा दोनों नियत) के अन्तर्गत रैखिक गति कर रहा हो तो उसका त्वरण, वेग, विस्थापन तथा समय को आपस में जोड़ने वाले गति के समीकरण नीचे दिये गये हैं।

:\mathbf{v} = \mathbf{u} + \mathbf{a} \mathbf{t}\;\!
:\mathbf{s} = \mathbf{u} \mathbf{t} + \begin{matrix}\frac{1}{2}\end{matrix} \mathbf{a} \mathbf{t}^2 
:{\mathbf{v}}^2 = {\mathbf{u}}^2 + 2 {\mathbf{a}} \mathbf{s}
:\mathbf{s} = \tfrac{1}{2} \left(\mathbf{v} + \mathbf{u}\right) \mathbf{t}

जहाँ,
 \mathbf{u}  आरम्भिक वेग है,
 \mathbf{v}  अन्तिम वेग है,
 \mathbf{a}  त्वरण है,
 \mathbf{s}  विस्थापन है,
 \mathbf{t}  समय है।

## सन्दर्भ

## इन्हें भी देखें
* गति के समीकरण
* वृत्तीय गति

श्रेणी:रैखिक गति
कायोत्सर्ग

right|thumb|300px|कायोत्सर्ग की खड़ी मुद्रा में भगवान बाहुबली
**कायोत्सर्ग** (जैन प्रकृत : *काउस्सग्ग*) एक यौगिक ध्यान की मुद्रा का नाम है। अधिकांश तीर्थंकरों को कायोत्सर्ग या पद्मासन मुद्रा में ही दर्शाया जाता है|

## परिचय
दिगम्बर मुनि के ये 'षड् आवश्यक' कार्य हैं : 
: *सामयिक, संस्तव, वंदना, प्रतिक्रमण, प्रत्याख्यान और कायोत्सर्ग। *
कायोत्सर्ग का शब्दार्थ 'शरीर के ममत्व का त्याग' है। जैन ग्रन्थ, मूलाचार (अध्याय ७, गा. १५३) के अनुसार इसका लक्षण (परिभाषा) है— पैरों में चार अंगुल का अंतराल देकर खड़े हों, दोनों भुजाएँ नीचे को लटकती रहें और समस्त अंगों को निश्चल करके यथानियम श्वास लेने (प्राणायाम) पर कायोत्सर्ग होता है। इस प्रकार कायोत्सर्ग ध्यान की शारीरिक अवस्था (समाधि) का पर्यायवाची है, जैसे 'जिन सुथिर मुद्रा देख मृगगन उपल खाज खुजावते' से स्पष्ट है। संकल्प-विकल्प-रहित आंतरिक थिरता को ध्यान (आत्मकायोत्सर्ग) कहा है। अपराधरूपी व्रणों के भैषजभूत कायोत्सर्ग के दैनिक, मासिक आदि अनेक भेद हैं। उत्कृष्ट कायोत्सर्ग एक वर्ष तक तथा जघन्य अंतर्मुहूर्त (एक क्षण से लेकर दो घड़ी के पहिले तक) होता है।

## सन्दर्भ

## सन्दर्भ सूची
*

श्रेणी:योग
श्रेणी:जैन दर्शन
वृत्तीय गति

भौतिकी में, **वृत्तीय गति** एक वृत्त की परिधि के साथ किसी वस्तु की गति या एक वृत्ताकार चाप के साथ घूर्णन है। यह एकसमान हो सकता है, एकसमान घूर्णन दर और एकसमान स्पर्शरेखीय चाल के साथ, या परिवर्तित घूर्णन दर के साथ असमान हो सकता है। त्रिविम पिण्ड के एक स्थिराक्ष के परितः घूर्णन में इसके भागों की वृत्तीय गति शामिल होती है। गति के समीकरण किसी पिण्ड के संहति-केन्द्र की गति का वर्णन करते हैं, जो घूर्णन अक्ष से एकसमान दूरी पर रहता है। वृत्तीय गति में, पिण्ड और उसकी सतह पर एक स्थिर बिन्दु के मध्य की दूरी एकसमान रहती है, अर्थात, पिण्ड को दृढ़ माना जाता है।

वृत्तीय गति के उदाहरणों में शामिल हैं: एक कृत्रिम उपग्रह जो एक स्थिरौच्च्य पर पृथ्वी की परिक्रमा करना, छत के पंखे के ब्लेड हब के परितः घूर्णन, एक कार दौड़ में वक्र के माध्यम से घूम रही है ट्रैक, एकसमान चुम्बकीय क्षेत्र के लम्बवत् चलने वाला एक इलेक्ट्रॉन, और एक तन्त के भीतर घूमने वाला गियर।

चूँकि वस्तु का वेग सदिश लगातार दिशा बदल रहा है, गतिमान वस्तु अभिकेन्द्रीय बल द्वारा घूर्णन के केन्द्र की दिशा में त्वरण से गुजर रही है। इस त्वरण के बिना, वस्तु न्यूटन के गति नियमों के अनुसार एक सरल रैखिक गति करेगी।

## एकसमान वृत्तीय गति
[thumb|[कोणीय वेग ω पर एकसमान वृत्तीय गति में वेग v और त्वरण a;  गति स्थिर है, किन्तु वेग सदा कक्षा की स्पर्शरेखा है; त्वरण में निरन्तर परिमाण होता है, किन्तु सदा घूर्णन के केन्द्र की ओर संकेत करता है।]]

भौतिकी में, **एकसमान वृत्तीय गति**, स्थिर गति से एक वृत्ताकार पथ पर चलने वाले पिण्ड की गति का वर्णन करती है। चूँकि पिण्ड वृत्तीय गति का वर्णन करता है, घूर्णन अक्ष से इसकी दूरी हर समय स्थिर रहती है। यद्यपि पिण्ड की गति स्थिर है, इसका वेग स्थिर नहीं है: वेग, एक सदिश राशि, पिण्ड की गति और इसकी गति की दिशा दोनों पर निर्भर करती है। यह परिवर्तित वेग एक त्वरण की उपस्थिति को इंगित करता है; यह अभिकेन्द्रीय त्वरण निरन्तर परिमाण का है और हर समय घूर्णन अक्ष की ओर निर्देशित होता है। यह त्वरण अभिकेन्द्रीय बल द्वारा निर्मित होता है जो परिमाण में भी स्थिर होता है और घूर्णन अक्ष की ओर निर्देशित होता है।
## भौतिक राशियाँ और सूत्रसमूह
thumb|एकसमान वृत्तीय गति के लिए सदिश सम्बन्ध; सदिश ω घूर्णन को दर्शाता है जो कक्षा के तल के लम्बवत् है।
*कोणीय स्थिति (θ): सन्दर्भ रेखा के साथ त्रिज्या सदिश द्वारा बनाया गया कोण।
*कोणीय विस्थापन: कोणीय स्थिति में परिवर्तन:\Delta\theta 
*कोणीय वेग: कोणीय विस्थापन में परिवर्तन: \bar\omega=\frac{\Delta\theta}{\Delta t}
*कोणीय त्वरण: कोणीय वेग में परिवर्तन 
:\bar\alpha=\frac{\Delta \omega}{\Delta t}=\frac{\Delta\theta}{(\Delta t)^2}
## इन्हें भी देखें
* रैखिक गति
* अभिकेन्द्रीय बल

श्रेणी:वृत्तीय गति
श्रेणी:घूर्णन
## सन्दर्भ
दैवी कलनविधि

**दैवी कलनविधि** (God's algorithm) ऐसी कलनविधियों को कहते हैं जो ऐसा हल प्रस्तुत करता हो जिसमें चालों की कुल संख्या न्यूनतम हो। दैवी कलनविधि की अवधारणा रुबिक की घन पहेली (Rubik's Cube puzzle) का हल निकालते समय आती है किन्तु अन्य कम्बिनेशनल पहेलियों एवं गणितीय खेलों के हल में प्रयुक्त कलनविधियों को भी 'दैवी कलनविधि' कहा जा सकता है। यह नाम इस कारण सार्थक है क्योंकि 'सर्वज्ञानी' को ही इष्टतम (optimal) कदम की जानकारी होती है।

## सन्दर्भ
श्रेणी:कलनविधि
गन्ने का रस

right|thumb|300px|गन्ने का रस

गन्ने को पेरने (दबाने से) **गन्ने का रस** निकलता है। दक्षिण एशिया, दक्षिण-पूर्व एशिया, मिस्र, लैटिन अमेरिका और ब्राजील आदि में यह पेय के रूप में प्रयुक्त होता है। गन्ने के रस से गुड़ और चीनी भी बनती है।

गन्ने का रस निकालने के लिये गन्ने को (छिलका निकालकर या बिना छिलका निकाले) एक कोल्हू (मिल) में पेरा (क्रश किया) जाता है। फिर इसे छान कर उसमें बर्फ डालकर व नमक मसाला डालकर पिया जाता है। यह पीलिया के रोगी को फायदा करता है। यह स्वाद में मीठा होता है।

श्रेणी:सब्ज़ी का जूस
श्रेणी:भारतीय पेय
श्रेणी:पाकिस्तानी पेय
श्रेणी:ब्राज़ीलियाई पेय
श्रेणी:बर्मी खाना
श्रेणी:कंबोडियाई पेय
असम के मुख्यमंत्रियों की सूची

**असम का मुख्यमंत्री** भारत के पूर्वोत्तर राज्य असम का प्रमुख होता है। यहाँ पर असम के मुख्यमंत्रियों की सूची दी गई है।

## असम प्रदेश के मुख्यमंत्री

## टिप्पणी

## सन्दर्भ

## इन्हें भी देखें
* भारतीय राज्यों के वर्तमान मुख्यमंत्रियों की सूची

## बाहरी कड़ियाँ
* Worldstatesmen.org पर सूची

श्रेणी:असम के मुख्यमंत्री
श्रेणी:भारतीय राज्यों के मुख्यमंत्रियों की सूचियाँ
आईएनएस कमोर्टा

**आईएनएस कमोर्टा** भारतीय नौसेना का स्‍टेल्‍थ पनडुब्‍बीरोधी कॉर्वेट युद्धपोत है जिसे 23 अगस्त 2014 को नौसेना में शामिल किया गया।

## पृष्ठभूमि
आईएनएस कमोर्टा भारतीय नौसेना के नौसेना डिज़ाइन निदेशालय द्वारा परियोजना 28 के अंतर्गत बनाए जा रहे 4 स्‍टेल्‍थ पनडुब्‍बीरोधी कॉर्वेट्स में से पहला है। इसमें प्रयोग किए गए लगभग 90% साज़ोसामान स्वदेशी है। इस पोत का निर्माण गार्डन रीच शिपबिल्डर्स एण्ड इंजीनियर्स लिमिटेड ने किया है।

## विशेषताएँ
110 मी० लंबाई तथा 14 मी० की चौड़ाई वाले इस पोत में दो डीज़ल इंजन लगे हैं। इसकी विस्थापन क्षमता 3500 टन है तथा यह 25 नॉट तक की गति से चल सकता है। इसमें 15 अधिकारीगण एवं 180 नाविकों के रहने की व्यवस्था है। 

## आयुध
इस पोत में पनडुब्‍बीरोधी रॉकेट तथा टॉरपीडो तैनात किए गए हैं। मध्यम व अति-निकट (Medium and Close-in) आयुध प्रणाली से भी यह पोत लैस है। स्वदेश में विकसित रेवती राडार इस पोत पर लगा है। यह पोत पनडुब्‍बीरोधी युद्धक से युक्त हेलीकॉप्टर को ले जाने में भी सक्षम है।

## इन्हें भी देखें
*आईएनएस कदमट्ट
* आइएनएस किलतान

## सन्दर्भ

श्रेणी:भारतीय नौसेना
श्रेणी:भारतीय नौसेना के कॉर्वेट युद्धपोत‎
परियोजना 28- पनडुब्‍बीरोधी युद्धक कॉर्वेट

**परियोजना 28** भारतीय नौसेना की महत्वाकांक्षी परियोजनाओं में से एक है जिसके अंतर्गत 4 स्‍टेल्‍थ पनडुब्‍बीरोधी (एंटी-सबमरीन) युद्धक कॉर्वेट्स बनाए जाएंगे। इस परियोजना के अंतर्गत निर्मित प्रथम पोत आईएनएस कामोर्ता को 23 अगस्त 2014 को नौसेना में शामिल किया गया। 7852 करोड़ रु० की लागत वाली इस परियोजना का संचालन भारतीय नौसेना के नौसेना डिज़ाइन निदेशालय द्वारा किया जा रहा है तथा पोतों का निर्माण गार्डन रीच शिपबिल्डर्स एण्ड इंजीनियर्स लिमिटेड द्वारा किया जा रहा है।

## आईएनएस कमोर्टा

**आईएनएस कामोर्ता** भारतीय नौसेना के नौसेना डिज़ाइन निदेशालय द्वारा परियोजना 28 के अंतर्गत बनाए जा रहे 4 स्‍टेल्‍थ पनडुब्‍बीरोधी कॉर्वेट्स में से पहला है। 90% स्वदेशी साज़ोसामान के साथ निर्मित इस पोत को 23 अगस्त 2014 को नौसेना में शामिल किया गया।

## आईएनएस कदमट्ट

**आईएनएस कदमट्ट** भारतीय नौसेना का एक पनडुब्बी निरोधी युद्धपोत है जिसका जलावतरण 7 2016 को किया गया। यह परियोजना 28 (प्रोजेक्ट 28, पी28) के अंतर्गत दूसरा पोत है।

## आईएनएस किलतान

**आइ.एन.एस किलतान** (P30) भारतीय नौसेना  का **एक पनडुब्बी रोधी लघु युद्धपोत (कार्वेट)** है जिसे परियोजना 28 के तहत बनाया गया है। यह भारतीय नौसेना द्वारा अन्तर्ग्रहण के  विभिन्न चरणों में कमोर्ता श्रेणी के चार युद्धपोतों में से **तीसरा** है।

## आईएनएस कवरत्ती

विशाखापत्तनम में प्रोजेक्ट 28 के तहत भारतीय नौसेना में एंटी सबमरीन वारफेयर (ASW) स्टील्थ कोरवेट **'आईएनएस कवरत्ती**' को कमीशन किया गया है। यह प्रोजेक्ट 28 के तहत कोलकाता स्थित जीआरएसई द्वारा निर्मित चार एंटी सबमरीन वारफेयर कोरवेट (एएसडब्ल्यूसी) की श्रृंखला में अंतिम है। अन्य तीन आईएनएस कामोर्ता, आईएनएस कदमत और आईएनएस किलतान हैं।

## सन्दर्भ
## [https://www.nowgk.com/ डैली करंट अफेयर्स हिन्दी]

श्रेणी:भारतीय नौसेना
श्रेणी:भारतीय नौसेना के कॉर्वेट युद्धपोत
वैष्णवी महन्त

**वैष्णवी महन्त** एक अभिनेत्री हैं, इन्हें लोकप्रिय टीवी सीरिअल शक्तिमान में गीता विश्वास की भूमिका के लिए अधिक जाना जाता हैं।

## धारावाहिक
* टशन-ए-इश्क़ - लीला तनेजा

## सन्दर्भ

## बाहरी कड़ियाँ
* 
*वैष्णवी महन्त

श्रेणी:अभिनेत्री
श्रेणी:कलाकार
श्रेणी:जीवित लोग
श्रेणी:मुंबई के लोग
श्रेणी:1974 में जन्मे लोग
ज्यार्जी प्लेखानोव

right|thumb|300px|मार्क्सवादी सिद्धान्तकार ज्यार्जी प्लेखानोव
**ज्यार्जी वैलेन्तिनोविच प्लेखानोव** (Georgi Plekhanov ; रूसी : Гео́ргий Валенти́нович Плеха́нов; IPA: [ɡʲɪˈo̯rɡʲɪ(j) vəlʲɪn̩ˈtʲin̩əvʲɪt͡ɕ plʲɪˈxãn̩əf]; 29 नवम्बर 1856 – 30 मई 1918) रूस के क्रांतिकारी एवं मार्क्सवादी सिद्धान्तकार थे। वे रूस के सामाजिक लोकतांत्रिक आन्दोलन के प्रणेता थे और रूस के उन प्रथम गिने-चुने बुद्धिजीवियों में से थे जिन्होने अपने 'मार्क्सवादी' कहा। 

अपने जीवनकाल में प्लेखानोव ने नरोदवाद से मार्क्सवाद तक की और फिर बोल्शेविक-विरोघ से क्रांति विरोघ तक की यात्रा की। मजदूर क्रांति के विज्ञान को स्थापित करने एवं उसका प्रचार-प्रसार करने में उनका ऐतिहासिक योगदान रहा।

## बाहरी कड़ियाँ
*प्लेखानोव: एक प्रखर मार्क्सवादी चिंतक 

श्रेणी:मार्क्सवादी सिद्धान्तकार
आर्यमान

**आर्यमान-ब्रह्माण्ड का योद्धा** एक भारतीय काल्पनिक सुपरहीरो पर आधारित टेलिविज़न धारावाहिक है। मुकेश खन्ना मुख्या भूमिका में हैं। इसके 91 एपिसोड दूरदर्शन नेशनल पर दिखाये गये।

## सन्दर्भ

## बाहरी कड़ियाँ
* ''Aaryaman- Brahmand Ka Yoddha'' (2003) IMDb

श्रेणी:दूरदर्शन
श्रेणी:सुपर हीरो
वीर

वीर के कई अर्थ हो सकते हैं:-

* वीर (फ़िल्म), सलमान खान अभिनीत 2010 के हिंदी फिल्म है।
* विनायक दामोदर सावरकर - जिन्हें वीर सावरकर भी कहा जाता हैं।
* वीर चक्र - भारत का युद्ध के समय वीरता के लिए दिया जाने वाला पदक।
* वीर तेजाजी - लोकदेवता
पार्टी विद द भूतनाथ

हनी सिंह एवं अमिताभ बच्चन के अभिनय से सजा यह गीत भूतनाथ रिटर्न्स फिल्म का है। हनी सिंह के रैप से सजा यह गाना बहुत लोकप्रिय हुआ ।

## सन्दर्भ

श्रेणी:गीत
श्रेणी:भारतीय फिल्म संगीत
जूनियर जी

**जूनियर जी** दूरदर्शन पर प्रसारित होने वाला एक लोकप्रिय टीवी सीरियल था, वाइड अन्गेल मीडिया के बैनर टेल एक सौ छप्पन कडियो वाले इस धारावाहिक के निर्माता अनीस अर्जुन देव हैं।

फंटेंसी और मैजिक के हैरतंगेज़ कारनामो से सजी इस धारावाहिक की कहानी १२ साल के लड़के गौरव के इर्द-गिर्द घुमती है। एक घटनाक्रम में वो अपने माता-पिता को खो देता है। जूनियर जी उसके शहर में पाप के पुजारी जादूगर फ्युमान्चो का गौरव द्वारा विनाश करने की कहानी हैं।

## जूनियर जी के कलाकारों के नाम

गौरव / जूनियर जी के रूप में अमितेश कोचरगौरव की स्कूल प्रेमिका शैली के रूप में मुग्धा चापेकरफुमांचो के रूप में प्रमोद माउथोगौरव की चची शान्ति के रूप में मीनाक्षी वर्माबौना के रूप में केके गोस्वामीमैग्नेटो के रूप में अदिति शिरवाइकरलिज़र्ड वुमन के रूप में नुपूर अलंकारनगीना के रूप में गंगा मंगाईहेल्मा के रूप में सुनीला करम्बलकरकवि कुमार आज़ादीपीया राय चौधरीAddite Shirwaikarप्रणीत भट्टप्रदीप कबरायोगेश त्रिपाठीबनवारी लाल झोलीपूनम कटारे

## सन्दर्भ

## बाहरी कड़ियाँ
* * यूट्यूब पर ''जूनियर जी ''

श्रेणी:दूरदर्शन
श्रेणी:सुपर हीरो
सुपर हीरो

**सुपर हीरो** () सामान्यतः ऐसा माना जाता हैं कि उनके पास दैवीय अथवा असामान्य व अद्भुत शक्तियां होती हैं, जो लोगो और समाज की भलाई के लिए काम करता हैं। सिनेमा जगत में यह काफी प्रचलित हैं। इन्हें फ़रिश्ता भी कहा जा सकता हैं।

## सुपर हीरो
* आयरन मैन
* स्पाइडर मैन‎
* कैप्टन अमेरिका
* सुपरमैन
* डेयरडेविल
* बैटमैन
* डोरेमोन
### भारतीय सुपर हीरो
*(हनुमान)
*(छोटा भीम)
*नागराज राज कॉमिक्स
*सुपर कमांडो ध्रुव राज कॉमिक्स
*नागराज
*आर्यमान 
*बालवीर 
*फ्लाइंग जट्ट
*जूनियर जी
*रा.वन
*क्रिश
*शक्तिमान
*तूफान

## सन्दर्भ

श्रेणी:सुपर हीरो
नारादनाया वोल्या

**नारादनाया वोल्या** (Narodnaya Volya ; रूसी: Наро́дная во́ля; IPA: [nɐˈrodnəjə ˈvolʲə], अर्थ : जनसंकल्प / जन स्वातंत्र्य) रूस का एक वामपंथी आतंकवादी संगठन था जिसने ज़ार अलेक्जैंडर द्वितीय की हत्या करने में सफलता पायी थी।

## इन्हें भी देखें
*ज्यार्जी प्लेखानोव

श्रेणी:रूस का इतिहास
जहाज़ी नहर

thumb|300px|वर्तमान समय में पनामा नहर की वीथिकाएँ
**जहाज़ी नहर** अथवा **जलयान नहर** () एक ऐसी नहर होती है जिसे जलयानों के आवागमन हेतु निर्मित किया जाता है। बहुधा ये नदियों अथवा झीलों से होकर बनाई जाती हैं।
 
इनके बनाने के प्रमुख कारणों में:

# एक लघु-पथ का निर्माण 
# स्थल-अवरुद्ध भागों (समुद्रों अथवा झीलों) को जोड़ना 
# आतंरिक नगरों को नौगम्य मार्ग द्वारा खुले समुद्र से जोड़ना और 
# यातायात का अधिक लाभकारी और सुविधाजनक मार्ग निर्मित करना है।

## विश्व की प्रमुख जहाज़ी नहरें
नीचे विश्व की कुछेक प्रमुख नहरों को सारिणीबद्ध किया गया है:

## इन्हें भी देखें
* पनामा नहर
* स्वेज़ नहर
* कील नहर

## सन्दर्भ

## बाहरी कड़ियाँ
*Famous Ship Canals and Waterways
*World Canals

श्रेणी:जहाज़ी नहर
श्रेणी:जलमार्ग
श्रेणी:समुद्री यातायात
अलेक्सांदर द्वितीय

right|thumb|300px|रूस का ज़ार अलेक्सान्दर द्वितीय
**अलेक्सांदर द्वितीय** (रूसी : Алекса́ндр II Никола́евич; १८१२ - १८८१) रूस का ज़ार (१८५५ से ८१) था। वह निकोलस प्रथम का ज्येष्ठ पुत्र था। 

## परिचय
२ मार्च १८५५ को निकोलस प्रथम की जब सेवेस्तोपल में भारी पराजय के बाद मृत्यु हुई और जब क्रीमिया का युद्ध चल ही रहा था, यह रूस के सिंहासन पर बैठा। तुर्की से मिली पराजय ने सेना के संगठन और राज्य में आंतरिक सुधार की आवश्यकता को अनिवार्य कर दिया था। यद्यपि अलेक्सांदर स्वभाव से कोमल था, तथापि कम सहिष्णु और प्रतिगामी था। इतिहास में यह 'मुक्तिदाता' और 'महान् सुधारों का युगप्रवर्तक' के नाम से प्रसिद्ध हुआ। मुक्ति कानून द्वारा उसने एक करोड़ भूदासों को स्वाधीन कर दिया, काश्तकारों को बिना मुआवजा दिए वैयक्तिक स्वाधीनता दे दी। १८६४ में जिला और प्रांतिक कौंसिलों (जेम्सहस) की और १८७० में निर्वाचित नगरपालिकाओं की स्थापना हुई। इसी काल स्थानीय स्वायत्तशासन का विकास, न्याय के कानूनों में संशोधन, जूरीप्रणाली का प्रारंभ और शिक्षाप्रणाली में संशोधन हुआ। सैनिक शिक्षा अनिवार्य की गई।

रूस की औद्योगिक क्रांति का आरंभ अलेक्सांदर द्वितीय के शासनकाल में ही हुआ। व्यवसाय और रेलवे का विस्तार हुआ। काकेशस पर आधिकार जम गया। मध्य एशिया में रूस के राज्यविस्तार से रूस और ब्रिटेन के संबंधों में तनाव आ गया।

किंतु अलेक्सांदर के शासनसुधार प्यासे के लिए ओस के समान थे। क्रांतिकारी दल इससे संतुष्ट नहीं था। उसकी शक्ति बराबर बढ़ती गई। उसी मात्रा में ज़ार भी प्रतिक्रियावादी होता गया और जीवन के पिछले सालों में उसका प्रयत्न अपने ही सुधारों को व्यर्थ करने में लगा। १८६३ में पोलैंड से विद्रोह हुआ जो क्रूरतापूर्वक कुचल दिया गया। तुर्की से १८७७ में पुन: युद्ध छिड़ गया। सुदूर पूर्व में आमूर नदी की घाटी का प्रदेश ब्लादीवोस्तक तक (१८६०) और जापान से सखालिन तक (१८७५) लेने में ज़ार भी सफल हुआ।

नारादनाया वोल्या नामक वामपंथी आतंकवादी संगठन द्वारा १३ मार्च १८८१ को सेंट पीटर्सबर्ग में जमीन के नीचे बम रखकर ज़ार अलेक्सांदर की हत्या कर दी गई।

## इन्हें भी देखें
*नारादनाया वोल्या

श्रेणी:रूस का इतिहास
अलेक्सांदर स्क्र्याबिन

right|thumb|300px|रूसी संगीतकार '''अलेक्सांदर स्क्र्याबिन'''
**अलेक्सांदर स्क्र्याबिन** (Alexander Nikolayevich Scriabin ; रूसी : Алекса́ндр Никола́евич Скря́бин, रूसी उच्चारण : [ɐlʲɪˈksandr nʲɪkəˈlaɪvʲɪtɕ ˈskrʲæbʲɪn] ; 6 जनवरी 1872 – 27 अप्रैल) रूस के संगीतकार एवं पियानोवादक थे।

## बाहरी कड़ियाँ
*महान रूसी संगीतकार अलेक्सांदर स्क्र्याबिन 

श्रेणी:संगीतकार
हॉर्न अंतरीप

**हॉर्न अंतरीप** () तिएर्रा देल फ़ुएगो द्वीप समूह का दक्षिणतम बिंदु है। यह डार्क पारपथ की उत्तरी सीमा बनाता है।

## सन्दर्भ


श्रेणी:अंतरीप
श्रेणी:दक्षिण अमेरिका प्रशान्त महासागर की पेटी का भाग (ज्वालामुखी)
कील नहर

**कील नहर** (, शाब्दिक अर्थ- "उत्तर-[से]-बाल्टिक सागर नहर"), जिसे 1948 तक **केसर विल्हेम नहर** कहा जाता था एक  लम्बी जहाजी नहर है जो जर्मनी के श्लेश्विग होल्सटीन में स्थित है। यह विश्व की सबसे व्यस्ततम नहर है। कील नहर उत्तरी सागर को बाल्टिक सागर से जोड़ती है। खासकर यूरोप के व्यापार के क्षेत्र से भी ज्यादा महत्वपूर्ण है।

## सन्दर्भ  =  उत्तरी सागर और बाल्टिक सागर को कील नहर जोड़ती है


श्रेणी:जहाज़ी नहर श्रेणी:जलमार्ग
हिन्दू जनजागृति समिति

**हिन्दू जनजागृति समिति** (एच जे एस) एक हिंदूवादी संगठन है जो पूरे विश्व में हिन्दुओ के मानवाधिकारों के लिए कार्य करती है। इसकी स्थापना 13 अक्टूबर 2002 को हुई। इस संस्था का कथन है कि वह "सभी हिन्दुओं की सभी बाधाओं को तोड़कर उन्हें एकजुट करने के लिए एक साझा मंच के रूप में खड़ा है"।

## इन्हें भी देखें
* हिंदुत्व
* भारतीय जनता पार्टी
* राष्ट्रवाद

## बाहरी कड़ियाँ
* हिन्दू जनजागृति समिति का आधिकारिक जालस्थल (अँग्रेजी में)
* हिन्दू जनजागृति समिति का आधिकारिक जालस्थल (हिंदी में)

श्रेणी:हिन्दुत्व
अलेक्सांदर प्रथम

thumb|300px|अलेक्सांदर प्रथम का रूपचित्र (पोरट्रेट)
**अलेक्सांदर प्रथम** (Alexander I ; रूसी : Александр Павлович, अलेक्सांदर पावलोविच; 23 दिसम्बर 1777 – 1 दिसम्बर 1825), रूस का ज़ार था। वह पावेल प्रथम का पुत्र था। वह २३ मार्च १८०१ से १ दिसम्बर १८२५ तक रूस का सम्राट था। वह प्रथम रूसी राजा था जिसने पोलैण्ड पर शासन किया। वह फिनलैण्ड और लिथुवानिया का भी पहला रूसी ग्रण्ड ड्यूक था।

## परिचय
अलेक्सांदर प्रथम २४ मार्च १८०१ को राजगद्दी पर बैठा। पिता से दूर रहने और पाल तथा कैथरीन में मतभेद रहने के कारण इसको अपने आंतरिक भाव सदा छिपाए रखने पड़े। इस कारण इसके व्यवहार में सदा सच्चाई का अभाव रहा। नेपोलियन इसको उत्तर का 'तल्मा' (Talma of the North) कहा करता था।

पिता की हत्या होने पर यह सिंहासन पर बैठा। गद्दी पर बैठते ही इंग्लैंड के साथ संधि (१५ जून १८०१) और फ्रांस तथा स्पेन के साथ मैत्री की। शासन के पहले चार साल उसने राज्य के आंतरिक सुधार में लगाए। रूस को एक संविधान देने का उसने प्रयत्न किया। करों को हटाया, कर्जदारों को ऋणमुक्त किया, कोड़े मारने की सजा का अंत किया और इस रीति से अर्धदासता को दूर करने का रास्ता बनाया। साथ ही उसने 'सीनेट' के कार्य और अधिकार निर्धारित किए, मंत्रालय का पुन: संगठन किया और नौसेना, परराष्ट्र, गृह, न्याय, वित्त, उद्योग, वाणिज्य, शिक्षा आदि के विभाग स्थापित किए। सेंट पीटर्सबर्ग में विज्ञान अकादमी की तथा कजान और खारकोव में विश्वविद्यालयों की भी उसने स्थापना की। शांतिकाल में शिक्षा, साहित्य और संस्कृति को प्रोत्साहन दिया।

अलेक्सांदर ने फ्रांस के विरुद्ध इंग्लैंड से संधि की (अप्रैल, १८०५)। पीटर के प्रभाव में आकर आस्ट्रिया, इग्लैंड और प्रशा के साथ मिलकर इसने भी फ्रांस के विरुद्ध युद्ध की घोषणा कर दी। परिणास्वरूप अनेक युद्धों में रूस को फ्रांस से हारना पड़ा। टिलसिट की संधि द्वारा दोनों फिर मित्र बने और नैपोलियन ने वालाचिया और मोलदीविया पर रूस का अधिकार स्वीकार किया।

यूरोप का सार्वभौम सम्राट् होने की भावना से नैपालियन ने रूस पर आक्रमण किया। वोरोदिनी (७ सितंबर १८१२) में रूसी सेना हारी। पर शीघ्र पासा पलट गया। रूसी मास्को को अग्निसमर्पित कर पीछे हट गए। १५ सितंबर १८१२ को नैपोलियन ने आग में जलते मास्को में प्रवेश किया। निराश, निस्सहाय, सर्दी भूख से संतप्त फ्रेंच सेना वापस लौटी और थकी मांदी सेना को वीयाजमा में रूसी सेनापति मिचल ऐडेसचिव मिलोरोचिव ने पराजित कर उसका पीछा किया।

अलेक्सांदर ने अब यूरोप में स्थायी शांति स्थापित करने का यत्न किया। अब प्रशा, रूस और आस्ट्रिया की सम्मिलित सेना ने फ्रेंच सेना का लाइपजिग (१६-१९ अक्टूबर १८१३) में मुकाबला किया। 'सब राष्ट्रों का युद्ध' नाम से प्रसिद्ध इस संग्राम में नैपालियन पराजित हुआ और वह बंदी कर लिया गया। फ्रांस के नए राजा १८वें लुई को 'जार' ने फ्रांस को उदार संविधान देने के लिए बाध्य किया।

१०० दिनों बाद नैपोलियन कैद से फ्रांस लौटा और वाटरलू के संग्राम में पुन: पराजित हुआ। वीएना कांग्रेस के निर्णय से रूस को वारसा के साथ पोलैंड का एक बड़ा भाग मिला। रूस ने आस्ट्रिया और प्रशा से संधि की जो इतिहास में 'पवित्र संधि' (होली एलायंस) के नाम से प्रसिद्ध है।

पुराने और नए झगड़ों के कारण तुर्की और रूस के मध्य छिड़ती लड़ाई अलेक्सांदर की बुद्धिमत्ता के कारण रुक गई। ज़ार १९ नवम्बर १८२५ को अज़ीव सागर के तट पर मरा।

श्रेणी:रूस का इतिहास
निकोलस प्रथम

thumb|300px|right|निकोलस प्रथम
**निकोलस प्रथम** (रूसी : Николай I Павлович, निकोलाई पावलोविश ; १७९६-१८५५) : सन १८२५ से १८५५ तक रूस का ज़ार (सम्राट) था।

## परिचय
वह सम्राट पाल की आठवीं संतान तथा अलेक्सांदर प्रथम का छोटा भाई था। माता का नाम मारिय फीओडोरोवना (Maria Feodorovna) (राजकुमारी डोरोथिया, सोफिया बुरटनवर्ग) था। जारस्कोये सेलो (Tsarskoe-selo) (पुश्किन) में ६ जुलाई १७९९ को इसका जन्म जन्म हुआ। पाँच साल का था जब इसके पिता का देहांत हो गया। दो बड़े भाई होने से इसके राजा होने की संभवना नहीं थी, अत: इसको केवल सैनिक शिक्षा दी गई। राजा होने के योग्य शिक्षा इसको नहीं मिली। १८१४ में अपने बड़े भाई अलेक्जेंडर प्रथम के साथ पेरिस गया। १८१६ में यूरोपियन रूस की तीन मास यात्रा की। अक्टूबर १८१६ से मई १८१७ तक इंग्लैड में रहा। १८१७ में प्रशा के फ्रेडरिक विलियम तृतीय की पुत्री शारलोट (Charlotte) राजकुमारी लूईस (Louise) (सम्राज्ञी अलेकजेंड्रा फीयोडोसेवेना) से विवाह। इस विवाह से रूस और जर्मनी का संबंध बढ़ा।

कांस्टेंटाइन पावलोविश के राजसिंहासन त्याग के बाद २४ दि. १८२५ को राज्यकार्य सँभाला। इसके दो दिन बाद सेंट पीर्ट्सवर्ग (लेनिनग्राड) में विद्रोह हुआ। किंतु यह दबा दिया गया। मास्को में ३ सितंबर १८२६ को विधिवत् राज्याभिषेक हुआ। इसकी नीति दृढ़ एवं निरंकुश राजतंत्र की थी। आंतरिक शांति की रक्षा का भार इसने सेना की सौपा। अर्धदासता को दूर करने का कानून बनाया। रूस को लोकतंत्र की हवा तक स्पर्श न करे, इसका कड़ाई से प्रबंध किया। गुप्तचर पुलिस का आतंक बिठा दिया। शासन भ्रष्ट तथा असंगठित था और कर्मचारी अकुशल थे। विश्वविद्यालयों, कालेजों और छात्रों पर इसने कड़ी नजर रखी। नए विचार फैलने न पावें, इस और सतर्कता से ध्यान दिया।

इसका शरीर सुदृढ़ और प्रभावशाली था। इसकी कार्य करने शक्ति अपार थी। आठ, नौ घंटे प्रति दिन राजकाज देखता था। सब जगह से आई रिपोर्टों को स्वत: पढ़ता, क्या करना चाहिए इसका स्वत: निर्णय करता और दिन भर का काम हरेक विभाग को बताता। रूसी शासन को मंत्रालयों में इसने की विभक्त किया। इसके सामने सदा यही समस्या रही, सत्ता और अधिकार किसको दे? इसका किसी पर विश्वास नहीं था। अत: किसी को भी योग्य नहीं मानता था। इसी से शासन को अत्यधिक केंद्रिय किया। ऐतिहासिकों ने इसको बताया था कि रूस के लिए सर्वोत्तम शासनव्यवस्था निरंकुश एकाधिकारी राजतंत्र है। इसने फ्रेंच राज्यक्रांति से उत्पन्न विचार धारा का रूस में प्रवेश नहीं होने दिया।

इसकी परराष्ट्र नीति यह थी कि काला सागर को रूस की झील बनाया जाए, 'यूरोप के रोगी' तुर्की का अंत किया जाए और यूरोप की राजनीति में रूस की प्रधानता मानी जाए। तुर्कों के साथ इसने दो युद्ध किए। पहले का अंत (१८२८-२९) एड्रियानोपल की संधि से हुआ और ग्रीस की स्वाधीनता की नींव पड़ी। दूसरी लड़ाई क्रीमिया युद्ध (१८५३) के नाम से प्रसिद्ध है। तुर्की का साथ इंग्लैड और फ्रांस ने दिया। लड़ाई अभी चल रही थी, जब इसका १८५५ में देहांत हो गया। रूस का मनोरथ पूर्ण न हुआ, पर रूमानिया और सर्बिया की स्वाधीनता का उदय हुआ। तीन सम्राटों के संघ का एक सदस्य होने से इसने आस्ट्रिया की ओर से हंगरी में विद्रोह का दमन किया। १८३० में वारसा में पोलों ने विद्रोह किया था। परंतु इसका इसने कुचल दिया और ४३ हजार पोल परिवारों को काकेशिया में बसाया, जिससे पोल पूर्णत: रूसी हो जाएँ और पोलिश स्वाधीनता की भावना का अंत हो जाए।

श्रेणी:रूस का इतिहास
निकारागुआ नहर

**निकारागुआ नहर** या **महान निकारागुआ नहर** एक प्रस्तावित जहाज़ी नहर है जो निकारागुआ में बनाई जानी है और यह प्रशांत महासागर और (कैरेबियन सागर होकर) अटलांटिक महासागर को जोड़ने के लिये बनाई जानी है। इसके बनाने में चीन की कंपनी की सहायता ली जानी है। 

हालाँकि इसके बनाये जाने से होने वाले पर्यावरणीय नुकसान और इसकी आर्थिक लागत को लेकर इसकी उपादेयता पर कई प्रश्नचिह्न भी खड़े किये गये हैं।

## सन्दर्भ


श्रेणी:जहाज़ी नहर
श्रेणी:जलमार्ग

श्रेणी:मध्य अमेरिका
गाटुन झील

**गाटुन झील** मध्य अमेरिका के पनामा में स्थित एक कृत्रिम मीठे पानी की झील है। यह पनामा नहर का हिस्सा है और इस नहर का लगभग 33 किलोमीटर हिस्सा इस झील से गुजरता है। इसके जलस्तर की ऊंचाई 26 मीटर है और इसमें प्रवेश करने के लिये जहाज़ों को लॉक्स के सहारे ऊपर उठाना पड़ता है।

जब इसका निर्माण हुआ था तब यह विश्व की सबसे बड़ी कृत्रिम झील थी।

इसके मीठे जल के जीवों और जैवविविधता पर खारे पानी के मिश्रण से खतरा उत्पन्न हो गया है।

## सन्दर्भ


श्रेणी:झीलें
श्रेणी:कृत्रिम झील
निकोलस द्वितीय

thumb|300px|right|निकोलस द्वितीय्
**निकोलस द्वितीय** (रूसी : Николай II, Николай Александрович Романов, tr. Nikolai II, Nikolai Alexandrovich Romanov
Nicholas II ; 18 मई 1868 – 17 जुलाई 1918) रूस का अन्तिम सम्राट (ज़ार), फिनलैण्ड का ग्रैण्ड ड्यूक तथा पोलैण्ड का राजा था। उसकी औपचारिक लघु उपाधि थी : *निकोलस द्वितीय, सम्पूर्ण रूस का सम्राट तथा आटोक्रैट*। रूसी आर्थोडोक्स चर्च उसे * करुणाधारी सन्त निकोलस* कहता है। 

## परिचय
निकोलस द्वितीय रूस का अंतिम रोमनेव वंशी सम्राट था। वह अलेक्सांदर तृतीय का ज्येष्ठ पुत्र था। डेनिश राजकुमारी, मेरीसोफिया फ्रेडरिक डागमार मारिया फेडोरोवना (जारीना) उसकी माँ थी। १८ मई १८६८ को सेंट पीटर्सवर्ग (लेनिनग्राड) में उसका जन्म हुआ। जनरल डेनी लेवस्की (डेवीलोविश) इसका १२ साल शिक्षक रहा। सैनिक शिक्षा ही पाई, राज्यप्रशासन की नहीं। पैदल, घुड़सवार और तोपखाना इन तीनों सेनाओं में सैनिक रहा और कर्नल के पद तक पहुँचा। सिंहासन पर बैठने के बाद भी यह पद इसने नहीं छोड़ा।

सुदूर पूर्व मिस्र, भारत, चीन, जापान की यात्रा की। जापान में प्रबल हमले से बाल-बाल बचा और रूस, फिनलैंड, डेनमार्क की यात्रा की। विलियम प्रथम की शवयात्रा में पिता का प्रतिनिधित्व किया। १८७७-७८ में रूस-तुर्क युद्ध के समय अपने पिता के साथ रणभूमि में था। सुदूरपूर्व की यात्रा से यह साइबेरिया की राह वापस लौटा। ट्रांस साइबेरियन रेलवे को व्लाडीवोस्तक तक ले जाने का कार्य १८९२ में अपने हाथ में लिया। २ नवम्बर १८९४ को पिता की मृत्यु के बाद गददी पर बैठा। २६ नवम्बर को ईस्टो-डार्मस्टड्ट की राजकुमारी एलिस (विक्टोरिया की नतिनी और सम्राज्ञी अलेक्जेंड्रा फियोरोवना) से विवाह किया।

यह उदार विचारों का युवक माना जाता था। इसका व्यक्तित्व भी आकर्षक था। किंतु यह भी राजा के दैवीय अधिकारों में विश्वास करता था। यदि यह दूरदर्शिता दिखाता तो रोमनोव राजवंश का राज्य बचा सकता था। परंतु १९०४-५ में जापान से हारने पर भी इसने रूस में उठी जनक्रांति का क्रूरता से दमन किया। अनिच्छा से वैधानिक सुधार किया और ड्यूमा को दो बार भंग कर दिया पर क्रांति की आग बुझी नहीं। १९०७ में ४१३१ सरकारी कर्मचारियों पर हमले किए गए। १९०८ में १००९ सरकारी आदमी मारे गए। १९०७ में ८०० क्रांतिकारियों को फांसी दी गई। १९०७-८ में १४००० साईबेरिया भेजे गए। प्रतिक्रिया की मूर्ति प्रधान मंत्री स्टोलिमिन की भी १९१५ में हत्या कर दी गई। 'ड्यूमा' निर्बल और जार की कठपुतली सिद्ध हुई।

रूस की उन्नति, उद्योग, व्यापार और व्यवसाय से होगी, इस विश्वास से अनेक उद्योगों को प्रोत्साहन दिया। १८९७ में व्यापक रूप से जनगणना करवाई। मुद्रासुधार किया और रुबल को स्वर्णमान कर आधारित किया। अंतरराष्ट्रीय नियमों के आधार पर विश्वशांति का समर्थक था। इसके प्रयत्न से पहली नि:शस्त्र कफ्रोंस हुई, जो प्रथम हेग शातिसंमेलन १८९९ के नाम से प्रसिद्ध है। शांति-संतुलन-सिद्धांत का समर्थक था और रूस-फ्ंरेच मैत्री को दृढ़ किया और ब्रिटेन से मित्रता बढ़ाई।

प्रथम महायुद्ध में रूसी सेना जर्मनी से हारी और इस पराजय ने रूस से रोमनोव वंश का अंत कर दिया। निकोलस का सिहासनत्याग (३ मार्च १९१७) भी ड्यूमा को संतुष्ट न कर सका। एकाटेरिनवर्ग की कम्युनिस्ट पार्टी ने अपनी गुप्त बैठक में जार को मारने का निश्चय किया और योरकोवस्की को आदेश दिया गया कि वह जार को मार डाले। इस आदेश पर १६ व्यक्तियों ने हस्ताक्षर किए। १६-१७ जुलाई १९१८ को योरकोवस्की ने कैदी जार को टार्च लाइट के साथ जगाया, जार ने कुछ शब्द कहे और योरकोवस्की ने रिवाल्वर निकाल कर आदेश का पालन किया। जार के साथ उसकी पत्नी और उसके परिवार को भी मार दिया।

## सन्दर्भ

श्रेणी:रूस का इतिहास
श्रेणी:1868 में जन्मे लोग
सन्त निकोलस

**संत निकोलस** शताब्दियों से मध्य पूर्व तथा समस्त यूरोप में अत्यंत लोकप्रिय संत थे, जो बच्चों, कुमारियों, मल्लाहों तथा बहुत से नगरों के संरक्षक माने जाते हैं। 

सन्त निकोलस का पर्व ६ दिसम्बर को पड़ता है। जर्मनी, स्विट्जरलैंड, हॉलैंड आदि में उस पर्व में बच्चों को उपहार मिलते हैं और उन्हें विश्वास दिलाया जाता है कि संत निकोलस ये उपहार देने आते हैं। अमरीका तथा इंग्लैड में उसी रिवाज को क्रिस्मस के अवसर पर रखा गया है। वहाँ का संता क्लॉस अथवा फादर क्रिस्मस मूलत: संत निकोलस ही है। उनके विषय में प्रचलित अधिकांश दंतकथाओं का कोई ऐतिहासिक आधार नहीं है। इतना ही ज्ञात होता है कि वह चतुर्थ शताब्दी ई. में एशिया माइनर के मीरा नामक नगर के विशप थे जो परोपकार के कार्यों के कारण विख्यात थे। उनका अवशेष ११वीं शताब्दी में इटली के बारी नामक नगर में लाया गया था जो वहाँ के संत निकोलस नामक महामंदिर (बैसिलिका) में सुरक्षित है।

श्रेणी:ईसाई धर्म
आईएनएस सहयाद्री

**आईएनएस सहयाद्री** (एफ 49) भारतीय नौसेना का एक स्‍वदेश निर्मित गाईडेड मि‍साइल स्‍टील्‍थ फ्रिगेट पोत है।यह शिवालिक श्रेणी के फ्रिगेट्स में से एक है।
 

## विशेषताएँ
आईएनएस सहयाद्रि कई अत्‍याधुनिक हथियारों से लैस है। इनमें लंबी दूरी की एंटी शि‍प मिसाइलें, मध्‍यम और कम दूरी की सतह से हवा में मार करने वाली मिसाइलें और कई प्रकार की तोपें हैं जो इसे किसी भी हमले से निपटने में सक्षम बनाती हैं। इसी के साथ आईएनएस सहयाद्रि में तैनात कई भूमिका निभाने वाले दो हेलीकॉप्‍टर भी इसकी मारक क्षमता में बढ़ोत्‍तरी करते हैं। 21 जुलाई 2012 को नौसेना में शामिल हुए आईएनएस सहयाद्रि का नेतृत्व वर्तमान में कैप्‍टन ज्‍योतिन रैना कर रहे हैं और इसमें विभिन्‍न शाखाओं में 25 अधिकारी और 255 नौसैनिक कार्यरत हैं। 
## सन्दर्भ

श्रेणी:भारतीय नौसेना के फ्रिगेट युद्धपोत
निकोलाई करमज़िन

right|thumb|300px|निकोलाई करमज़िन
**निकोलाई करमज़िन** (Nikolay Mikhailovich Karamzin ; रूसी *Никола́й Миха́йлович Карамзи́н* ; IPA: [nʲɪkɐˈlaj mʲɪˈxajləvʲɪtɕ kərɐmˈzʲin]; 12 दिसम्बर 1766 – 3 जून 1826) रूस का लेखक, कवि, इतिहासकार और समालोचक था। 'रूसी राज्य का इतिहास' नामक १२ भागों में रूस का राष्ट्रीय इतिहास उसकी अमर कृति है।

## बाहरी कड़ियाँ
*जिसने लिखा रूस का पहला इतिहास

श्रेणी:रूसी साहित्यकार
श्रेणी:इतिहासकार
सूज़दल

**सूजदल** (रूसी: *Суздаль* ; IPA: [ˈsuzdəlʲ]) रूस का एक कस्बा है। यह व्लादिमिर ओब्लास्ट के सूजदलस्की जिले का मुख्यालय है और व्लादिमिर नगर से २६ किमी की दूरी पर कमेंका नदी के किनारे बसा है। 

## बाहरी कडियाँ
*प्राचीन नगरी सूज़दल (रेडियो रूस)
*सुजल फोटो (रेडियो रूस)

श्रेणी:रूस के नगर
बराक 1

**बराक** (, *[[तड़ित]]*) एक इजरायली, सतह से हवा की मिसाइल है। बराक को जहाज के बिंदु डिफेंस मिसाइल प्रणाली के लिये बनाया गया है। इसका इस्तेमाल दुश्मन के विमान, एंटी शिप मिसाइल और यूएवी के खिलाफ होता है।

## सन्दर्भ

श्रेणी:प्रक्षेपास्त्र
निकोलाई निकोलिएविश

thumb|200px|right|निकोलाई निकोलिएविश
**ग्रांड ड्यूक निकोलाई निकोलिएविश रोमानोव** (रूसी : Николай Николаевич Романов ; 6 नवम्बर 1856 – 5 जनवरी 1929) रूस के सेनानायक था जिसने प्रथम विश्वयुद्ध के प्रथम वर्ष में रूसी सेना का नेतृत्व किया। वह निकोलस प्रथम का पौत्र तथा अलेक्सांदर तृतीय का चचेरा भाई था।

## परिचय
निकोलाई निकोलिएविश का जन्म ६ नवम्बर १८५६ को सेंट पिटर्सवर्ग (लेनिनग्राड) में हुआ था। सैनिक और इंजीनियरिंग की शिक्षा प्राप्तकर १६ साल की आयु में १८७३ में मिलिटरी अकादमी में सेना में कमीशंड अफसर बना। अपने पिता और रूस के प्रधान मंत्री सेनापति ग्रांट ड्यूक निकोलस (१८३१-१८९१) के स्टाफ में काम किया। रूसी तुर्की युद्ध (१८७७-१८७८) में भाग लिया। १८८४ में गार्ड हूसार रेजीमेंट का १८८४ से साढ़े ६ साल कमांडर रहा। १८९५ में बिग्रेडियर बनाया गया। इस पद पर वह १० साल रहा और महत्वपूर्ण सुधार किए। 'नेशनल डिफ़ेस कौंसिल' का प्रेसिडेंट बनाया गया। जर्मन पद्धति के अनुसार रूसी सेना का पुनर्गठन किया। १९०८ से १९१४ तक इसने युद्ध की तैयारी में कोई भाग नहीं लिया।

१ अगस्त १९१४ की शाम को जर्मनी की युद्ध घोषणा के बाद इसको जर्मन मोर्चे पर रूसी सेना का प्रधान सेनापति बनाया गया। युद्ध की एक ऐसी योजना को पूरा करने का इसकी काम साँपा गया, जिसको बनाने में इसका कोई हाथ न था। प्रशा-आस्ट्रिया-गैलिशिया-वार्सा पोज़ेन (Posen) पांत पर जाना था। जर्मन वार्सा के द्वार पर पहुँचे हुए थे। गैलिशिया में आस्ट्रियन सेना को पीछे हटने को बाध्य किया। परंतु जर्मन सेना के साथ मुकाबला होने पर पीछे लौटना पड़ा। युद्धों के इतिहास में यह ऐतिहासिक प्रत्यावर्तन प्रसिद्ध है।

काकेशिया का वायसराय और प्रधान सेनापति बनाया गया। गैलीपोली सिनाई और मैसेपोटामिया में मित्रराष्ट्रों की मदद की और जर्मन सेना को तुर्की की मदद के लिए आने से रोक रखा। आर्मेनिया पर अधिकार किया।

१२ मार्च १९१७ को रूसी राज्यक्रांति के दिन ग्रांड ड्यूक काकेशिया में तिफलिस से माँगीलेव की विजययात्रा पर था। राह में स्वागत अभिनंदन हुआ और मांगीलेव पहुँचने पर प्रिंस लोव का तार मिला कि उसे प्रधान सेनापति के पद से हटाया गया। इसके बाद भी यह दो साल क्रीमिया में रहा। मार्च १९१९ में इटली होता हुआ फ्रांस पहुँचा। एंटी वे (फ्रांस) में रहा और 'सुप्रीम कौंसिल ऑव रशियन मानर्किस्ट पार्टी' नाम से एक पार्टी बनाई। १६ जनवरी १९२९ को इसका एंटी बे में देहांत हुआ।

## सन्दर्भ
श्रेणी:रूस का इतिहास
फिलिप कोट्लर

**फिलिप कॉट्लर** (मई 27, 1931, शिकागो में) एक प्रख्यात अमेरिकी मार्केटिंग लेखक, सलाहकार और प्रोफेसर हैं। वे मार्केटिंग (विपणन) पर 55 से अधिक विपणन पुस्तकों के लेखक है।

## फोटो


File:Indonesian_Stamp_with_Prof._Philip_Kotler.jpg|इंडोनेशिया द्वारा प्रोफ़ेसर फिलिप कोट्लर पर जारी डाक टिकट
File:Philip_Kotler_with_students.jpg|विद्यार्थियों के बीच फिलिप कोट्लर हैदराबाद, भारत में
File:Kotler autograph 2006.jpg|फिलिप कोट्लर का ऑटोग्राफ
File:Great Lakes PhilipKotler.jpg| ग्रेट लेक्स इंस्टिट्यूट ऑफ़ मैनेजमेंट में में डॉ॰फिलिप कोट्लेर, डॉ॰ बाला वी. बालचंद्रन के साथ 
File:Philip Kotler at brandsmart 2007 in Chicago.jpg|कोट्लर, 2007 शिकागो में



## इन्हें भी देखें
* प्रबंधन सूचना प्रणाली
* मार्केट एन्वायरमेंट 

## सन्दर्भ

## बाहरी कड़ियाँ
* अधिकारिक जालस्थल

श्रेणी:लेखक
श्रेणी:जीवित लोग
श्रेणी:1931 में जन्मे लोग
लेजर डायोड

right|thumb|300px|'''लेजर डायोड''' ; इसके आकार की तुलना के लिये साथ में एक पेन्नी (पैसा) भी दिखाया गया है।
right|thumb|300px|'''अर्धचालक लेजर''' (445 nm, 520 nm, 635 nm)
**लेसर डायोड** (laser diode) अर्धचालक लेसर है जिसमें एक डायोड का पी-एन जंक्सन ही सक्रिय माध्यम का काम करता है। 

श्रेणी:लेजर
फ्रेडरिक शिलर

**फ्रेदरिक शिलर** (जर्मन : [ˈjoːhan ˈkʁɪstɔf ˈfʁiːdʁɪç fɔn ˈʃɪlɐ]; 10 नवम्बर 1759 – 9 मई 1805) जर्मन भाषा का कवि, दार्शनिक इतिहासकार एवं नाटककार था। जीवन के अन्तिम १७ वर्षों (1788–1805) में उसकी जोहान वुल्फगांग गेटे के साथ उत्पादक मैत्री थी जो पहले ही काफी प्रसिद्धि प्राप्त कर चुके थे।

## सन्दर्भ

## बाहरी कड़ियाँ

श्रेणी:जर्मन साहित्यकार
श्रेणी:दार्शनिक
श्रेणी:जर्मन दार्शनिक‎
शातोब्रिआँ

right|thumb|300px|शातोब्रिआँ
**शातोब्रिआँ** (François-René, vicomte de Chateaubriand ; फ्रेंच उच्चारण : ​[fʁɑ̃swa ʁəne də ʃatobʁijɑ̃] ; 1768-1848) फ्रांस के लेखक, राजनेता, इतिहासकार तथा राजनयिक थे। वे फ्रांसीसी साहित्य में रोमांटिसिज्म (Romanticism) के संस्थापक माने जाते हैं। 

## परिचय
शातोब्रिआँ का जन्म 'से मालों' (Saint-Malo) में एक प्राचीन कुलीन परिवार में हुआ था। आप अपने सरल किंतु उदास पिता, खिन्न अस्वस्थ माता, लुसिल नामक धार्मिक किंतु स्नायुदुर्बल बहन, ब्रेतान के वन्य दृश्य तथा समुद्र से प्रभावित हुए। संतप्त युवावस्था; निर्वासन एवं निर्धनता में इंग्लैंड में प्रवास; अमरीका, जेरूसलम, मिस्र तथा स्पेन की यात्राएँ, फ्रांस में साहित्यिक एवं राजनीतिक जीवन तथा अवकाशग्रहण आपके जीवन के प्रमुख पक्ष हैं। आपकी मित्रता फॉनतान तथा जुबेर नामक लेखकों और मादाम रेकामियर तथा मादाम द बोमा नामक सामाजिक महिलाओं से थी। आपकी पुस्तक 'ल जेनि दु क्रिस्तियानिस्म' संधि-दिवस १८०२ के सुअवसर पर प्रकाशित होकर फ्रांस में कैथोलिक मत की पुन:स्थापना में सहायक हुई। आपकी पुस्तिका 'द बुनापार्त ए दे बुरबाँ' फ्रांस में मित्रराष्ट्रों के प्रवेश के दिन (३१-३-१८१४) प्रकाशित हुई। आपने नैपोलियन की अधीनता में तथा बुरबाँ परिवार में कई पदों पर कार्य किया; किंतु अपनी दर्पपूर्ण स्वतंत्र प्रकृति के कारण आपको इन्हें त्यागना पड़ा। सन् १८११ में आप अकादेमि के सदस्य चुने गए। सन् १८३० में आपने राजनीति से अवकाश ग्रहण किया।

आपकी पुस्तकें आपके व्यक्तित्व का प्रतिबिंब हैं। 'एसाइ सुरले रेव्होलुशिआँ' तरुण-पांडित्य-पूर्ण ग्रंथ है। 'ल जेनिदु क्रिस्तियानिस्म' नामक पुस्तक में आपकी आरंभिक नास्तिकता के प्रायश्चित्त, ईसाई मत के समर्थन, सौंदर्य सिद्धांत एवं नवीन समलोचना का मिश्रण है। 'अतिला' और 'रने' नए युग के दो उपन्यास हैं। 'अतिला' रोमैंटिक पद्धति का एक विदेशी उपन्यास है। आपकी सर्वोत्कृष्ट कृति 'रने' में एक खिन्न, परिश्रांत एवं विप्लवकारी रोमैंटिक वीर का चित्रण है। यह शिलर और वायरन के 'चाइल्ड हैरोल्ड' के बीच की कड़ी है। 'ले मारतिर' में प्रकृतिपूजक आदर्शों की उच्चता दिखाई गई है। यह एक गद्यात्मक महाकाव्य है; किंतु आपकी प्रतिभा अधिकतर इतिहासोन्मुखी है। आपने अग्रेंजी साहित्य पर एक निबंध, यात्रावर्णन, 'ला व्हि द राँसे' तथा ऐतिहासिक ग्रंथ लिखे; और 'पैराडाइज लॉस्ट' का अनुवाद किया। भव्य चित्रण एवं उपकथाओं से परिपूर्ण आपका सर्वश्रेष्ठ ग्रंथ 'मेमवार दुत्र तॉम्ब' का एक प्रयत्न था।

शातोब्रिआँ विचारक नहीं थे, वरन् भव्य वर्णनों के लिए प्रसिद्ध एक कलाकार थे। आपकी अहंमन्यता सभी रचनाओं में परिलक्षित होती है। आपने बुद्धिवादी युग में अंत तथा रोमैंटिक युग के आंरभ की घोषणा की। इनके रोमैंटिसिज्म के मुख्य तत्व है :- प्रकृति एवं आत्मा की पूजा, प्रगीतात्मकता, भावुकता इत्यादि। इन्होंने ऐसे गद्य की रचना की जिसमें केवल स्पष्टता एवं यथार्थता के स्थान पर कोमलता एवं लचीलापन है। शातोब्रिआँ का दृष्टिकोण सौंदर्य प्रधान था। आपने कविता, उपन्यास, इतिहास तथा समालोचना के क्षेत्रों में फ्रेंच साहित्य को प्रभावित किया।

## सन्दर्भ

## इन्हें भी देखें
*शातोब्रिआँ (नगर)

श्रेणी:फ्रेंच साहित्यकार
संगणक घड़ी

संगणक और अन्य इलेक्टॉनिक उपकरणों में समय मापन के लिए एक चिप होती है जो घड़ी का काम करती है। यह कंप्यूटर (आदि) के बंद रहने पर भी एक छोटी सी बैटरी से चलती रहती है। इस तरह इसमें समय का आकलन हमेशा होता रहता है।

पहले हर मदरबोर्ड पर एक *वास्तविक समय* हेतु घड़ी होती था (रियल टाईम क्लॉक,RTC) जो एक सीमोस सर्किट होता था और *मोटरोला १४६८१८* के नाम से जाना जाता था। यह सेकेन्ड में २ से ८१९२ बार सिग्नल भेज सकता था। इसके आइबीएम की मशीनों और इसके कंपैटिबल मशीनों में प्रोग्रामेबल इंटरवल टाइमर (प्रोग्राम करने के लायक स्टॉप वॉच, Programmable Interval Timer, PIT) सीमॉस ८२५४ सर्किट आने लगे।

इन सर्किटों के कारण एर कारतंत्र (Operating System) को समय का पता चलता है और बंद होने के बावजूद इसको सही समय पता होता है।

श्रेणी: संगणक तकनीक
घन अवस्था लेसर

*घन अवस्था लेजर*' (solid-state laser) वह लेजर है जिसका लब्धि-माध्यम ठोस हो, न कि गैस या द्रव। अर्धचालकों पर आधारित लेजर (जैसे लेजर डायोड) भी ठोस अवस्था लेजर ही हैं किन्तु उनको प्रायः एक अलग श्रेणी में रखा जाता है। 

श्रेणी:लेजर
मोपला विद्रोह

**मोपला नरसंहार** मालाबार के एरनद और वल्लुवानद तालुका में खिलाफत आन्दोलन के सहयोग में अंग्रेजों के खिलाफ आरम्भ हुआ था। इसमें अंग्रेज़ो के साथ-साथ सैकड़ों निर्दोष हिंदुओं की निर्मम हत्या की गई और हिंदू महिलाओ के साथ बलात्कार किये गए जो अब तक का सबसे बड़ा नरसंहार है।
डॉ० भीमराव आम्बेडकर की पुस्तक 'पाकिस्तान' में इसका स्पष्ट उल्लेख मिलता है कि कैसे मोपला मुसलमानों ने हिंदुओं की निर्मम हत्या की थी।
इस नरसंहार को कुछ मार्क्सवादी इतिहासकार "मोपला विद्रोह" कहते है और 'भारतीय स्वतंत्रता आन्दोलन' की भी संज्ञा देते हैं जबकि यह एक पहले से प्रायोजित योजना थी जो अंग्रेजो के खिलाफ संघर्ष था।

## इन्हें भी देखें
* खिलाफत आन्दोलन

## सन्दर्भ

श्रेणी:भारत का इतिहास
श्रेणी:ब्रिटिश भारत
सैलिसिलिक अम्ल

right|thumb|150px|
**सैलिसिलिक अम्ल** अर्थोहाइड्रोक्सि बेंजोइक अम्ल है जो मेथाइल एस्टर के रूप में विंटरग्रीन तेल का प्रमुख अवयव है। यह रंगहीन क्रिस्टलीय कार्बनिक अम्ल है जो कार्बनिक संश्लेषण में बहुत प्रयोग किया जाता है। यह पादप हार्मोन के रूप में भी कार्य करता है। इसका अणुसूत्र C6H4(OH)COOH है जहाँ OH समूह कार्बोक्सिल समूह के आर्थो है। इसको **2-हाइड्रॉक्सीबेंजोइक अम्ल** भी कहते हैं।

## परिचय
तेल में सैलिसिन (Salicin) नामक ग्लुकोसाइड रहता है। जिसमें सैलिसिलिक अम्ल सैलिजेनिन नामक ऐल्कोहल से संयुक्त रहता है। यह वर्णरहित सूच्याकार क्रिस्टल बनाता है जिसका गलनांक १५५ डिग्री सेल्सियस है। ठंडे जल में बहुत कम विलेय है पर उष्ण जल, ऐल्कोहल और क्लोरोफार्म में शीघ्र विलेय है। इसका जलीय या ऐल्कोहलीय विलयन फेरिक क्लोराइड से बैंगनी (voilet) रंग बनाता है।

रसायनशाला में या बड़े पैमाने पर कोलबे विधि (Cholbeis method) से लगभग १४० डिग्री से. पर सोडियम फीनेट का कार्बन डाइआक्साइड के साथ दबाव में गरम करने से सैलिसिलिक अम्ल बनता है। यहाँ सोडियम फीनेट कार्बन डाइआक्साइड के साथ संबद्ध हो फीनोल आर्थोकार्बोक्सिलिक अम्ल का सोडियम लवण बनता है जिसमें खनिज अम्लों के डालने से सैलिसिलिक अम्ल का अवक्षेप प्राप्त होता है।

उष्ण जल से अवक्षेप का क्रिस्टलन करते हैं। सैलिसिलिक अम्ल महत्वपूर्ण रोगाणुनाशक यौगिक है। पहले यह वात रोग में औषधि के रूप में प्रयुक्त होता था पर आजकल इसके स्थान में इसका एक संजात ऐस्पिरिन (Acetyl Salicylic acid गलनांक, 128 डिग्री C) के नाम से व्यापक रूप से प्रयुक्त होता है। सैलिसिलिक अम्ल का एक दूसरा संजात सैलोल (फेनिल सैलिसिकेट) के नाम से रोगाणुनाशक के रूप में विशेषत: दंतमंजनों में प्रयुक्त होता है। एक तीसरा संजात बेटोल भी सैलोल के साथ प्रयुक्त होता है। सिरदर्द की एक ओषधि सैलोफीन (Salophene) इसी का संजात है। सैलिसिलिक अम्ल का उपयोग रंजकों और सुगंधों के निर्माण में भी होता है।

श्रेणी:कार्बनिक अम्ल
सशस्त्र सेना झंडा दिवस

**सशस्त्र सेना झंडा दिवस** या **झंडा दिवस** भारतीय सशस्त्र बलों के कर्मियों के कल्याण हेतु भारत की जनता से धन-संग्रह के प्रति समर्पित एक दिन है। यह 1949 से 7 दिसम्बर को भारत में प्रतिवर्ष मनाया जाता है।

सशस्त्र सेना झंडा दिवस पर हुए धन संग्रह के तीन मुख्य उद्देश्य है-
१. युद्ध के समय हुई जनहानि में सहयोग,
२. सेना में कार्यरत कर्मियों और उनके परिवार के कल्याण और सहयोग हेतु,
३. सेवानिवृत्त कर्मियों और उनके परिवार के कल्याण हेतु।

इस दिवस पर धन-संग्रह सशस्त्र सेना के प्रतीक चिन्ह झंडे को बाँट कर किया जाता है। इस झंडे में तीन रंग (लाल, गहरा नीला और हल्का नीला) तीनों सेनाओं को प्रदर्शित करते है।

### कब मनाया जाता है सशस्त्र सेना झंडा दिवस
**सशस्त्र सेना झंडा दिवस** या **झंडा दिवस** प्रत्येक वर्ष ७ दिसंबर को मनाया जाता है, जिसका मुख्य उद्देश्य भारतीय सेना के जवानों का आभार प्रकट करते हुए सेना के लिए धनराशि एकत्र करना है, जिसकी जरूरत आजादी के बाद ही भारतीय सशस्त्र बलों के कर्मियों और सेना के कल्याण हेतु लगी. अगर आप भी अपना योगदान सेना को देना चाहते है तो आप केन्द्रीय सैनिक बोर्ड की वेबसाइट पर जाकर अपना योगदान दे सकते है.

## सन्दर्भ

श्रेणी:भारतीय सेना
श्रेणी:पर्व
नीता अंबानी

## जन्म और शुरूआती शिक्षा
नीता अंबानी का जन्म 1 नवम्बर 1964 को मुंबई के एक मध्यम-वर्गीय परिवार में हुआ था। उनके पिता बिडला की एक कंपनी में उच्चाधिकारी थे।
नीता को भारतीय क्लासिकल डांस में शुरू से ही काफी रूचि थी और वे इस में ही अपना कैरियर बनाना चाहती थी जब कि उन की मां उन्हे एक चार्टर्ड अकाउंटेंट बनाना चाहती थीं। उनकी उच्च शिक्षा मुंबई के प्रसिद्ध नरसी मोंजी कॉलेज ऑफ कॉमर्स और इकॉनामिक्स से हुई है।
[अंगूठाकार|[वीडियोकॉन-मुंबई इंडियंस पार्टी में नीता दलाल अंबानी]]
नीता प्रशिक्षित भरतनाट्यम नृत्यांगना हैं। कॉलेज के दिनों में वह स्टेज परफॉरमेंस भी दिया करती थीं। आज भी वे प्रतिदिन डांस का अभ्यास जरूर करती हैं।   
## कैरियर
नीता को शिक्षण कार्य से गहरा लगाव रहा है। शादी के बाद उन्होंने प्राथमिक शिक्षिका के रूप में पढ़ाना शुरू किया। बाद में पातालगंगा में ग्रामीण बच्चों को पढाने के लिए एक छोटे से स्कूल की शुरुआत की। ऐसा ही दूसरा स्कूल जाम नगर में खोला। 

नीता के नेतृत्व में धीरू भाई अंबानी इंटरनेशनल स्कूल की स्थापना जून 2003 में की गयी। यह स्कूल मुंबई के कुछ चुनींदा और बेहतरीन स्कूलों में शुमार है।भारत में यह उन 37 गिने चुने स्कूलों में शामिल है जो देश में प्रतिष्ठित "इंटरनेशनल बेक्केलॉरेट प्रोग्राम" उपलब्ध कराते हैं। नीता धीरूभाई फाऊंडेशन की भी मुखिया हैं। वे रिलायंस इंडस्ट्रीज और युएनएआईडीएस के एड्स इनिशीएटिव का भी हिस्सा हैं। नीता अंबानी रिलायंस इंडस्ट्रीज के सामाजिक और धर्मार्थ से जुड़े कार्यों को देखती हैं।

## पुरस्कार और उपाधियां
*उन्हे 2005 में इंटरनेशनल वुमन डे पर भारत नारी शक्ति संगठन की ओर से समाज सेवा विश्व भूषण की उपाधि भी मिल चुकी हैं।

*उन्हें एआईएमए की तरफ से 2012 का कारपॉरेट सिटिजन ऑफ द इअर का पुरस्कार मिल चुका है। 

## सन्दर्भ


श्रेणी:जीवित लोग
श्रेणी:महिला उद्यमी
श्रेणी:मुंबई के लोग
श्रेणी:उद्यमी
श्रेणी:गुजराती लोग
श्रेणी:1964 में जन्मे लोग
श्रेणी:सामाजिक कार्यकर्ता
कृष्णदास (बहुविकल्पी)

**कृष्णदास** से निम्नलिखित व्यक्तियों का बोध होता है-

*(१) **[[कृष्णदास]]** - अष्टछाप के प्रसिद्ध कवि

*(२) **[[कविराज कृष्णदास]]** - बंगला के प्रसिद्ध वैष्णव कवि

*(३) **[[राय कृष्णदास]]** - हिन्दी कहानीकार तथा भारत कला भवन (वाराणसी) के संस्थापक

*(४) माधव आचार्य के सेवक जिन्होंने भागवत पर आधारित 'श्रीकृष्ण मंगल' नामक एक छोटे से ग्रंथ की रचना की है। इनके पिता का नाम यादवानंद और माता का नाम पद्मावती था। इनका परिवार गंगा के पश्चिमी किनारे के किसी प्रदेश में रहता था। इन्होंने अपने ग्रंथ में श्रीमती ईश्वरी का उल्लेख अपने गुरु के रूप में किया है। वे कदाचित् नित्यानंद की पत्नी जाह्न्वी थी।

*(५) इनका दूसरा नाम **श्यामानन्द** था। इनका समय १५८३ ई. के आसपास है। ये धारेंद्रा बहादुरपुर के निवासी थे। पदकल्पतरु में प्राप्त तीन पदों से यह ज्ञात होता है कि गौरीदास पंडित इनके गुरु थे। इनकी जीवनी कुछ विस्तार से भक्तिरत्नाकार में पाई जाती है। नरोत्तम दास के एक पद में भी इनकी चर्चा मिलती है। इनकी ख्याति विद्वत्ता एवं प्रचारकार्य के लिये है। इन्होंने वृन्दावन में रहकर जीव गोस्वामी से वैष्णव शास्त्रों का अध्ययन किया था। उसके बाद श्रीनिवास आचार्य एवं नरोत्तमदास के साथ बंगाल आए एवं उड़ीसा में वैष्णव धर्म का प्रचार किया।

*(६) ये मिर्जापुर निवासी और निंबार्क संप्रदाय के अनुयायी, माधुर्य भक्ति को स्वीकार करनेवाले कवि थे। इनकी एक प्रख्यात रचना मार्धुय लहरी है। इसमें उन्होंने राधाकृष्ण के नित्य विहार के प्रसंगों का अत्यंत सरस एवं सुश्लिष्ट वर्णन किया है। संस्कृतनिष्ठ भाषा और गीतिका छंद में इसकी रचना हुई है। इस ग्रंथ की पुष्पिका के अनुसार इसकी रचना संवत् १८५२-५३ (१७९५-९६ ई.) में हुई थी। वृंदावन में इनका बनवाया हुआ कुंज 'मिरजापुरवाली कुंज' के नाम से आज भी वर्तमान है।

*(७) **[[कृष्णदास पयहारी]]** : ये रामानंदी संप्रदाय के प्रमुख आचार्य और कवि थे। इनका समय सोलहवीं शती ई. कहा जाता है। ये ब्राह्मण थे और जयपुर के निकट 'गलता' नामक स्थान पर रहते थे और केवल दूध पीते थे। ये रामानंद के शिष्य अनंतानंद के शिष्य थे और आमेर के राजा पृथ्वीराज की रानी बाला बाई के दीक्षागुरू थे। कहा जाता है कि इन्होंने कापालिक संप्रदाय के गुरु चतुरनाथ को शास्त्रार्थ में पराजित किया था इससे इन्हें महंत का पद प्राप्त हुआ था। ये संस्कृत भाषा के पंडित थे और ब्रजभाषा के कवि थे। ब्रह्मगीता, प्रेमसत्वनिरूप इनके मुख्य ग्रंथ हैं। इनके ब्रजभाषा के अनेक पद प्राप्त होते हैं।
गंगोलीहाट

**गंगोलीहाट** (Gangolihat) भारत के उत्तराखण्ड राज्य के कुमाऊँ मण्डल के पिथौरागढ़ ज़िले में स्थित एक नगर और तहसील मुख्यालय है, जो हाट कलिका मंदिर नामक सिद्धपीठ के लिये प्रसिद्ध है। इस सिद्ध पीठ की स्थापना आदिगुरू शंकराचार्य द्वारा की गयी। हाट कलिका देवी रणभूमि में गए जवानों की रक्षक मानी जाती है। यह मंदिर जिला मुख्यालय से 77 किलोमीटर की दूरी पर है तथा सड़क मार्ग द्वारा जुड़ा हुआ है।

## इतिहास

सरयू गंगा तथा राम गंगा नदियों के मध्य स्थित होने के कारण इस क्षेत्र को पूर्वकाल में गंगावली कहा जाता था, जो धीरे धीरे बदलकर गंगोली हो गया। तेरहवीं शताब्दी से पहले इस क्षेत्र पर कत्यूरी राजवंश का शासन था। गंगोलीहाट इस गंगोली क्षेत्र का प्रमुख व्यापारिक केंद्र था।

तेरहवीं शताब्दी के बाद यहाँ मनकोटी राजाओं का शासन रहा, जिनकी राजधानी मनकोट में थी। गंगोलीहाट के जाह्नवी नौले से प्राप्त एक शिलालेख पर मनकोटी राजाओं के नाम अंकित हैं। सोलहवीं शताब्दी में कुमाऊँ के राजा बालो कल्याण चन्द ने मनकोट पर आक्रमण कर गंगोली क्षेत्र पर अधिकार कर लिया। उन्नीसवीं शताब्दी में गंगोली को अल्मोड़ा जनपद का परगना बनाया गया, तथा गंगोलीहाट नगर में ही परगना मुख्यालय स्थापित किये गए। १९६० में पिथौरागढ़ जनपद के गठन के बाद गंगोलीहाट तहसील का भी गठन किया गया, जिसका मख्यालय भी गंगोलीहाट नगर में रखा गया।

गंगोलीहाट नगर की स्थापना ७ जुलाई २०१२ को पिथौरागढ़ जनपद के ११ राजस्व ग्रामों को मिलाकर किया, जिनमें हाट, कूंउप्रेती, खेतीगड़ा, पुनौली, नौढुंगा, चुडिय़ागौर, चौढिय़ार, लाली, खतेड़ा, हनेरा व रावलगांव शामिल हैं।

## आवागमन
राष्ट्रीय राजमार्ग 309ए यहाँ से गुज़रता है और इसे कई अन्य स्थानों से सड़क द्वारा जोड़ता है।

## इन्हें भी देखें
* पिथौरागढ़ ज़िला

## सन्दर्भ

श्रेणी:उत्तराखण्ड के नगर
श्रेणी:पिथौरागढ़ जिला
श्रेणी:पिथौरागढ़ ज़िले के नगर
श्रेणी:कुमाऊँ मण्डल के नगर
अली पाशा (बहुविकल्पी)

**अली पाशा** वह उपाधि है जो उस्मानी तुर्क अपने सरदारों को दिया करते थे। इस तरह की उपाधिवाले ओहदेदार कुल नौ हुए हैं। इसी नाम की दूसरी ऐतिहासिक उपाधि मिस्र के प्रसिद्ध राजनीतिज्ञों को दी जाती है जिनको 'अलीपाशा मुबारक' के नाम से पुकारा जाता है।

'अली पाशा' से निम्नलिखित व्यक्तियों का बोध हो सकता है-

* **[[अली पाशा मुबारक]]** - उन्नीसवीं शती के उत्तरार्ध में मिस्र के सार्वजनिक कार्य एवं शिक्षा मंत्री एवं प्रमुख सुधारक

* मुहम्मद अमीन अली पाशा (1815–1871)

* मुहम्मद अली पाशा (1769 - 1849) - आधुनिक मिस्र के संस्थापक

* Çandarlı Ali Pasha (died 1406), Ottoman grand vizier (1387–1406)
* Hadım Ali Pasha (died 1511), Ottoman grand vizier (1501–03, 1506–11)
* Sofu Hadım Ali Pasha (fl. 1559–1560), Ottoman governor of Egypt (1559–60)
* Semiz Ali Pasha (died 1565), Otoman grand vizier (1561-1565)
* Müezzinzade Ali Pasha (died 1571), Ottoman governor of Egypt (1563–66) and commander in the Battle of Lepanto
* Uluç Ali Reis (1519–1587), Ottoman Kapudan Pasha (admiral of the navy)
* Yavuz Ali Pasha (died 1604), Ottoman grand vizier (1603–04) and governor of Egypt (1601–03)
* Sürmeli Ali Pasha (1645–1695), Ottoman grand vizier (1694–95)
* Çalık Ali Pasha (died 1698), Ottoman grand vizier (1692–93)
* Silahdar Damat Ali Pasha (1667–1716), Ottoman grand vizier (1713–16)
* Moralı Ali Pasha (died 1735), Ottoman governor of various provinces, including Egypt (1725–26)
* Trabluslu Ali Pasha (died 1804), Ottoman governor of Egypt (1803–04)
* Seydi Ali Pasha (died 1821), Ottoman Kapudan Pasha (admiral of the navy)
* Ali Pasha of Tepelena (1740–1822), Ottoman Albanian pasha of Ioannina and governor of Rumelia
* Mehmed Emin Aali Pasha (1815–1871), Ottoman grand vizier (1852–71) and a leader of the Tanzimat reforms
* Ali Pasha of Gucia (1817–1889), Albanian military leader
* Ali Rıza Pasha (governor of Baghdad) (fl. 1831–1842), Ottoman military leader and governor of Baghdad
* Ali Rıza Pasha (1860–1932), Ottoman grand vizier (1919–20)